  Наталья Тетерина Туннэ, 1-тӥ южтолэзе, Ижкарысь Кузебай Герд нимо музейын «Этнограф но дыр: Кузебай Гердлэн 120 ар тырмонэзлы» адӟытон усьтӥськиз. Отын возьматэмын музейлэн фондысьтыз тодосъя ужъёс, книгаос, туспуктэмъёс, Удмуртиысь дано суредасьлэн Илья Ходыревлэн Кузебай Гердлэн «Финно-угорская колыбель» диссертациез борды лэсьтэм ужъёсыз но удмурт азьветлӥсьлэн улоназ кутӥськем арбериосыз. Со сярысь ивортэмын йӧскалык музейлэн нимлыко сайтаз. Удмурт калыклэн историяз Кузебай Гердлэн улонэзлэсь номыр сокем шимесэз но сокем яркытэз ӧвӧл. Вакчи улон куспаз Кузебай Герд трос статьяос печатлаз, аслэсьтыз 23 книгаоссэ поттӥз, соос пӧлын кылбуръёсын но поэмаосын 3 бичет, калык кырӟанъёсын 3 бичет, ӟучысь удмурт кылэ берыктэм 16 книгаос. Кузебай Гердлэн удмурт калыкез эскеронъя ужез дуно Кузебай Герд нимо йӧскалык музейлэн пресс-службаезУдмуртиысь йӧскалык музейлэн со одӥгез нырысетӥез кивалтӥсез, кудӥз этнографияя коллекция кылдытыны кутскиз. Кузебай Герд музеез калыклэсь улонзэ пӧртэм палъёсысен эскерись тодосъя ужъюрт лыдъя вал, шуэмын ивортонын. Ватсалом, «Этнограф но дыр» адӟытон 10-тӥ куартолэзёзь ужалоз. Тодэ вайытом, Кузебай Герд нимо йӧскалык музейын туннэ, 1-тӥ южтолэзе, эшшо одӥг адӟытон усьтӥськиз на. Чеберлыко киужъёсын «Киуськон крезь» возьматонын элькунысьтымы пӧртэм куиськон амалъёсъя лэсьтэм 29 ковёръёсты адӟыны луэ. «Кузебай Гердлы — 120» темая мукет иворъёс Тегъёс: Ижкар Удмуртия Мерлык КузебайГерд Йӧскалыкмузей  